mk en mk mk es en ro nl hbs_lat en fr sq el pt da it uk ne pl nl ar ja eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk ru hbs_cyr mk ru mk mk mk ru uk hbs_cyr bg mk mk uk en mk mk mk ru mk mk mk mk mk hbs_cyr mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Собирот „Розева Точка“ за ЛГБТ правата во Сингапур најголем досега и покрај противниците од #НосетеБело · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Собирот „Розева Точка“ за ЛГБТ правата во Сингапур најголем досега и покрај противниците од #НосетеБело
Објавено на 10 јули 2014 14:30 GMT
Прочитај го овој напис на Español, English
„Ние сме семејство“, фотографија од Фејсбук страницата на Розева Точка Сингапур
Сингапурската Розева Точка, годишен собир во Хонг Лим паркот за прослава на љубовта, еднаквоста и ЛГБТ правата, привлече повеќе од 26,000 луѓе на 28 јуни, 2014 — досега најмасовниот настан на Розева Точка од првиот во 2009.
Но, оваа година за првпат имаше и религиозни групи кои отворено и активно се спротивставија на Розевата Точка убедувајќи ги луѓето да носат бела облека на истиот ден.
Исламскиот едукатор Ноор Дерос ја иницираше кампањата #НосиБело да ги обедини Муслиманите против хомосексуалноста. Потоа, влијателниот пастор Лоренс Конг на Верската заедница на Баптистичката црква јавно ја подржа кампањата и организираше „семејна служба“ исто така на 28 јуни, која беше посетена од околу 6.400 луѓе.
ЛГБТ заедницата е во значаен пораст последниве години во Сингапур, иако нејзината маргинализација се уште се рефлектира во законите на оваа земја, како озлогласениот член 377A на Кривичниот законик, кој го криминализира геј сексот.
Воздушна фотографија на собирот Розева Точка во Хонг Лим Паркот. Фотографија од Валери Чу. Од Фејсбук страницата на Розева Точка Сингапур.
И покрај опозицијата, Розевата Точка оваа година беше успешна во поглед на број на учесници и спонзори кои го подржаа настанот. Покрај обединувањето на ЛГБТ заедницата, овој настан собра и широк спектар на луѓе од општеството во Сингапур, вклучувајќи и владини претставници кои изразија поддршка за ЛГБТ правата.
Мијаги, еден од спикерите на митингот, зборуваше на неговиот блог за зголемениот број на фамилии во Сингапур кои веќе ги прифатиле ЛГБТ луѓето како дел од нивната заедница:
Мене ми е драго што го воспитуваме нашиот син помеѓу пријатели кои ги делат истите семејни вредности. Дека двајца луѓе може да се сакаат без разлика на полот, половиот идентитет или етикетирањето.
Ако ова е „геј начин на живот“, тогаш јас и мојата фамилија со сето срце ќе го промовираме.
Кинг Ериса Танг, една од учесничките на настанот, блогираше за тоа како Розевата Точка ги исполни очекувањата  и поддржуваше отвореност и љубов:
…на Розевата Точка 2014, јас не видов активисти, никој не притискаше за намалување на религиските влијанија, никој „активно не го промовираше“ неговиот „животен стил“: јас видов луѓе – луѓе што одеа дишеа и чувствуваа – кои го прославуваа нивното право на љубов.
Ослободени од сите разлики, тие се пред се луѓе способни за љубов, кои бараат љубов. Не можам да се убедам себеси да одам против тоа.
Активистот – писател Кирстен уште повеќе ја ценеше релевантноста на Розевата Точка поради ненадејната појава на „омраза“ која дојде од конзервативните религиозни сили:
Розева Точка во никој случај не е перфектен настан или движење. Има уште многу што треба да се каже за диверзитетот и разликите во искуствата – стрејт или геј – во Сингапур и низ целиот свет. Но, јас верувам дека Розевата Точка вреди да се поддржува и е верување кое уште повеќе се зајакна преку излевањето на омраза и сеење страв што доаѓа од религиозни конзервативци.
Лансирање на кампањата Носи Бело. Фотографија од официјалната Фејсбук страница на Носи Бело.
Движењето Носи Бело против Розевата Точка беше лансирано пред муслиманскиот свет месец Рамадан. Ги охрабруваше оние кои доаѓаа на молитва да носат бело во знак на спротиставување на „нормализацијата на ЛГБТ во Сингапур“ и „да помогнат на Муслиманите да се вратат кон нивната природна диспозиција“.
Во меѓувреме, католичкиот архиепископ Вилиам Гох напиша пасторско писмо критикувајќи го животниот стил на ЛГБТ како „штетен за општеството“. „Овој тип на животен стил не треба да биде промовиран од Католици бидејќи е штетен за општеството, не помага во интегралниот човечки развој и е во спротивност со Христијанските вредности“, напиша тој.
Во напис за Граѓанинот онлајн, Гуи се сврте кон критиката упатена кон Розевата Точка:
За клеветниците кои велат дека Розевата Точка го шири нивниот начин на живот на другите, ве молам забележете дека тие не бараат ништо повеќе од еднаквост. Тие само ја сакаат слободата да си ги живеат нивните животи. Тие не убедуваат некого кон хомосексуалноста ниту пак велат дека да се биде хомосексуалец е посупериорно од традиционалниот семеен живот.
Носење бело за време на семејна литургија. Фотографија од Фејсбук страницата на пастирот Лоренс Конг.
Некои од сингапурските „нетизени“ се воздржаа од заземање страни од #НосиБело или #РозеваТочка. На пример, Абдула Замзури преферираше #НосиРозевоСоБелиТочки. Марсеј се залагаше за #ЦрвенаТочка, „бојата на крвта која тече низ секој од нас“:
Мислам дека има повеќе линии кои не разделуваат како нација и дека е време да застанеме обединети. Што и да одберете, се надевам дека ќе престанеме да се бориме и делиме и наместо тоа ќе го славиме нашиот „заеднички именител“ – нашата споделена хуманост.
Розевата Точка ја откри силата во подем на ЛГБТ заедницата во Сингапур, но исто така и ги истакна континуираните влијанија на конзервативните вредности во општеството. Решителната битка продолжува.
Најнови написи од Источна Азија
Научно истражување укажува дека Кина можела да спречи 95% од случаите на коронавирус
Кина  17 март 2020
Црквите во Грција и Северна Македонија одбиваат да ги модифицираат ритуалите погодни за ширење на КОВИД-19
Западна Европа  11 март 2020
Будисти во Мјанмар им подарија бели рози на муслимани за Рамазан
Мјанмар (Бурма)  13 јануари 2020
Хрватските граѓани и бизниси искажуваат поддршка за Украина на различни начини
Источна и Централна Европа  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Источна и Централна Европа  18 февруари 2022
„Не го барав тоа“: Четири жени се борат против родовото насилство во Босна и Херцеговина
Источна и Централна Европа  21 јануари 2022
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани